google/wiki40b huggingface dataset:
Maurice Ravel

Bakgrunn

Ravel ble født i Ciboure i Frankrike (nær Biarritz, en del av den franske baskiske regionen, mot grensen til Spania). Hans mor var baskisk, mens hans far var en sveitsisk oppfinner og forretningsmann. Hans foreldre oppmuntret hans musikalske utfoldelser og sendte ham til Paris-konservatoriet. I studieårene i Paris menget Ravel seg med en gruppe unge komponister som refererte til seg selv som «Apachene» på grunn av sin ville oppførsel. Gruppen var godt kjent for sin omgang med alkohol.

Musiker

Ved Paris-konservatoriet studerte Ravel under Gabriel Fauré. Han ble også sterkt påvirket av Debussys impresjonistiske stil. I tillegg ble han inspirert av musikk fra hele verden, blant annet amerikansk jazz, asiatisk musikk og tradisjonelle folkeviser fra hele Europa. Ravel var ikke religiøs, og trolig ateist. Han mislikte andre komponisters «overreligiøsitet», som Wagners, og foretrakk heller klassisk mytologi som inspirasjonskilde.
Ravel ble aldri gift, men han hadde flere lengre forhold. Han var også kjent for å frekventere bordellene i Paris.
Under første verdenskrig hadde ikke Ravel anledning til å verve seg grunnet sin alder og svake helse, og ble i stedet ambulansesjåfør.
I 1932 var Ravel innblandet i en bilulykke som reduserte ham sterkt. Hans produktivitet dalte dramatisk. I 1937 gjennomgikk han en operasjon som han håpet skulle bedre hans helsetilstand, men operasjonen var mislykket og han døde like etter.
Da den amerikanske komponisten George Gershwin møtte Ravel, sa Gershwin at han skulle likt å studere med den franske komponisten hvis det var mulig. Ravel skal ha svart: «Hvorfor skulle du være en annenrangs Ravel når du kan være en førsteklasses Gershwin?»
Igor Stravinskij refererte en gang til Ravel som «den sveitsiske urmaker», med klar hentydning til intrikatheten og presisjonen i Ravels verker.
Fløtemugge

Fløtemugge er betegnelsen på en liten mugge for servering av fløte eller melk til kaffe eller te. Fløtemugger kan være laget i metall, keramikk eller glass. På 1800-tallet ble det vanlig med fløtemugger og sukkerkopper som hørte sammen, gjerne med et lite brett, og disse blir da kalt fløtestell. Fløtesett i keramikk kan inngå i hele kaffe- og/eller teserviser, men fløtesett i metall kan være tilbehør til kaffe- og/eller tekanner i samme design.
Oluf van Steenwinckel

Biografi

Han var antagelig utdannet hos faren og var gjennom farbroren Morten van Steenwinckel, knyttet til den utvalgte prins.
Under Torstenssonsfeiden i 1644 sendte prinsen ham til Malmø for å utbedre festningsverkene der. Her kom han i skade for å slå en vognmann ihjel, men fikk samme året sin fredløshet opphevet.
Etter prinsens plutselige død, flyttet Oluf med familie til København, hvor han fikk skjøte på en grunn i Ny Kongensgade. Han hadde ved flere leiligheter forgjeves forsøkt å få utbetalt tilgodehavender for arbeidet i Malmø, og tomten var muligens en slags kompensasjon for dette arbeide.
I 1651 ble han første stadskonduktør i hovedstaden, men etter en strid med murerlauget, ble han allerede året etter fradømt embetet. Deretter fikk han arbeide som kongelig byggmester ved festningene i Skåne, men ble oppsagt allerede i 1655, og avløst av Gottfried Hodffmann.
I 1658 ved freden i Roskilde, fikk han i oppdrag å bringe hjem kanoner og annen ammunisjon fra den nylig avståtte festningen i Christianstad i Skåne.

Kronborg

I august samme år ble han sendt til Kronborg slott for å medvirke til den noe forhastede beslutning om å forbedre festningsverkene der. Etter den svenske erobringen 6. september 1658 arbeidet Oluf delvis under tvang for besettelsesmakten, men i sommeren 1659 deltok han, mot betaling, i et mislykket kupp for å befri slottet fra svenskene. Dobbeltspillet ble avslørt; han ble fengslet, torturert og omsider levende radbrukket på Svingelen i Helsingør, den 18. juli 1659, uten å ha avslørt sine medsammensvorne.
Etter fredsslutningen gjengjeldte kongen hans tjeneste ved i 1660 å sørge for at det parterte lik på hjul og steile, ble tatt ned og begravet på kristent vis, på Sankt Hans kirkegård, ved klosteret i samme by.
Ingen av Olufs bygningsverk er bevart, og han synes å ha blitt tildelt en mindre rolle i byggearbeidet enn sine berømte slektninger, muligens som følge av færre oppdrag i en situasjon med stagnasjon pga. krigshandlinger og en generell økonomisk avmatning.
Leith Hill

Leith Hill er en høyde sørvest for Dorking i England. Den er det høyeste punkt i det sørlige England, 292 moh..
Området eies av National Trust, og det er anlagt stier gjennom rik fauna. På toppen står et tårn bygget i det 18. århundre, med god utsikt mot London og Den engelske kanal. På en klar dag kan man se tretten grevskap fra tårnet.
Høyden er et viktig historisk sted: Det var her at Æthelwulf av Wessex, faren til Alfred den store, slo danene som var på vei mot Winchester etter å ha plyndret Canterbury og London.

Leith Hill Tower

Tårnet er i 1900-talls gotisk stil. Det ble bygget under navnet Prospect House 1765–1766 av Richard Hull, eieren av Leih Hill Place. Målet hans var å øke høyden til tusen fot; høyden er i seg selv 965 fot. Tårnet er 65 fot høyt, det vil si omkring 20 meter.
Det ble bygget med to rom, som ble pent møblert. Over døren ble det plassert en innskrift på latin som fortalte at Hull ikke hadde bygget det bare til egen glede, men også for at andre skulle nyte det. Han tilbød besøkende prospektglass, en slags små teleskop, slik at de kunne få fullt utbytte av utsikten.
Da Hull døde i 1772 ble han etter eget ønske stedt til hvile under tårnet. Han var sikker på at jorden ved dommedag vil bli snudd på hodet, og ble derfor gravlagt opp-ned. Alt løsøre, samt vinduer og dører ble fjernet fra tårnet, som så ble stående å forfalle. Da det begynte å bli fylt opp av sammenrast bygningsmateriale ble inngangen murt igjen.
I 1864 bestemte en herr Evelyn fra Wotten Hall seg for å åpne den igjen, men den store mengden sammenrast betong gjorde dette vanskelig. Han fikk derfor bygget et sidetårn, slik at man kunne komme til toppen.
Tårnet ble fullstendig restaurert av National Trust i 1984. En butikk ble åpnet i det nedre rommet, og tårnet er åpent for publikum flere dager i uken.
Cellulitter

Cellulitter (en: cellulite), appelsinhud eller vaffellår er de typiske ujevnhetene i underhudsfettet som spesielt kvinner får på lår, sete og mage. Cellulitter må ikke forveksles med hudinfeksjonen cellulitis (cellulitt).
En lang rekke behandlingsmetoder er foreslått, men de fleste av dem har nok dessverre minimal virkning. Trening, fettfattig kosthold og god kroppspleie synes å ha en effekt.
Festiviteten i Østre Toten

Festiviteten er et forsamlingslokale på Kraby i Østre Toten, ca. 2 kilometer nordøst for Lena. På folkemunne går stedet mest under kortforma Teten. Lokalet ble bygd av et aksjeselskap med lokale kulturentusiaster, som blant annet ville gi bygda et egna teater- og konsertlokale. Festiviteten åpna dørene i 1913, etter å ha vært under planlegging siden 1901. I 1934 ble lokalet overdratt til Østre Totens Landmandslag.
"Teten" skal ha vært Bygde-Norges største festlokale. Her kunne det være så mange som 1000 betalende gjester; spesielt populære og kjente var landmannsfestene og fjerdedagsballene. Bondelaget solgte lokalet rundt 2000, og nå er det hovedsakelig auksjoner som er aktiviteten på huset.
Emma Irene Åström

Biografi

Emma Irene Åström ble født i Tövsala i Åbo og Björneborgs län i Storfyrstedømmet Finland. Hun var eldst av fem barn. Da hun var seks år gammel, flyttet familien til Åland, som er en svensktalende del av landet. Der gikk hun på skole i Finström. I 1865 ble hun sendt til seminaret i Jyväskylä hvor rektor Uno Cygnaeus ble hennes mentor.
Planen var å fortsette studier på Helsingfors universitet da hun var ferdig med lærerskolen i 1873, men hennes fars død i 1874 gjorde at hun måtte utsette universitetsstudiene. I stedet begynte hun som lærer på seminaret i Ekenäs for å støtte familiens økonomi. Men i 1876 begynte hun å studere filosofi og fullførte studiet i 1882, noe som gjorde henne til den første kvinne i Finland til å ta en universitetseksamen. Hun hadde planer om å studere videre, men hensynet til familiens økonomi gjorde at hun ikke fikk hun anledning til det 
I 1884 kom hun tilbake til seminaret i Ekenäs, hvor hun underviste i svensk, finsk og historie til 1912. Fra 1913 til 1924 underviste hun på en misjonsskole i Ekenäs. 80 år gammel ble hun i 1927 utnevnt til æresdoktor i filosofi av Helsingfors universitet, den første kvinnelige æresdoktor i landet.

Innflytelse

Liberale kretser og kvinnebevegelsen i Finland feiret Emma Irene Åström. Dikterne  Zacharias Topelius og Adelaïde Ehrnrooth skrev hyllingsdikt til henne.  Topelius forsterket Åströms legendstatus gjennom å bruke henne som forbilde for hovedpersonen i «Planeternas skyddslingar» (1889).
Landran

Definisjon på landran

Landran er et meget kontroversielt begrep, som har mange ulike definisjoner. Noen aktivister betegner alle storskala landinvesteringer som landran. Organisasjonen Spire betegner en landinvestering som landran når investeringen fører til at lokalsamfunn mister tilgang til land uten tilstrekkelig samtykke, konsultasjon eller kompensasjon. International land coalition definerer en landinvestering som landran når i) den bryter menneskerettigheter, ii) når fritt og informert forhåndssamtykke ikke er sikret fra alle berørte landbrukere, iii) den ikke tar hensyn til sosiale, økonomiske og miljømessige konsekvenser, iv) den ikke er basert på åpne kontrakter med klare og bindende forpliktelser, og v) den ikke er basert på effektiv demokratisk planlegging, uavhengig overvåking og meningsfull deltakelse.

Omfanget av landanskaffelser

Grunnet manglende data og hemmelighold er størrelsen på landområdene som har blitt anskaffet av utenlandske investorer svært usikkert. En rapport fra Oxfam anslo at 227 millioner hektar, et område tilsvarende Vest-Europa, hadde blitt anskaffet av utenlandske investorer i utviklingsland mellom 2001 og 2011.  En rapport fra Verdensbanken anslo de rapporterte investeringene mellom 2008 og 2009 til å dekke 56,6 millioner hektar, der 75 % fant sted i Afrika sør for Sahara.  Problemet med anslagene er at rapporterte avtaler ikke alltid blir oppfylt etter intensjonen og at de faktiske områdene er mindre enn de som blir oppgitt. Et mer forsiktig anslag gjort av Schoneveld som bare inkluderer sikre og dokumenterbare kilder, anslår at drøyt 18 millioner hektar land har blitt anskaffet av utenlandske investorer i Afrika mellom 2005 og 2011.
Til tross for dominerende oppfatning av at Kina er den største aktøren, finner Schoneveld at europeiske selskaper står bak de fleste landanskaffelsene. Storbritannia er det største landinvestoren, mens Norge er den fjerde største landinvestoren.
Penger er alt

Handling

Hjemmekosen til Marve forstyrres av at Modern tar med hjem en fetter fra Lyngdal. Han skal studere i Oslo og trenger et sted å bo. Tross alle sine gode egenskaper har Marve en dårlig side. Han liker ikke slektninger, særlig ikke dem som vil låne penger av ham.
Where (SQL)

WHERE er en SQL-spesifikasjon som benyttes sammen med SELECT, UPDATE og DELETE for å spesifisere hvilke rader som skal hentes ut, redigeres eller slettes.
Kjærlighet og vennskap

Handling

Harald og Eva er ikke lykkelige i sitt ekteskap. Hun er en måtelig fremgangsrik forfatter og han en kontorist som drømmer om å bli ingeniør. Eva reiser til en forfatterkongress i Stockholm og  dit reiser også Haralds venn, litteraturhistorikeren og kritikeren Anton Schack. Efter intensiv festing faller Eva og Anton i hverandres armer. Anton får vite hva som hendte og takket være at han arver en sum penger fra en slektning kan han reise til Berlin, hvor han forsøker å glemme sin svikefulle hustru gjennom å legge seg i armene til danseren Simonowska. 
Eva lever i et nytt ekteskap med Anton, men også ulykkelig i dette. I tillegg havner Eva i økonomiske vansker, siden hun har lånt penger av sakfører Hansen. Harald vender hjem fra Berlin for å hjelpe Eva. Han forklarer at han vil ha henne tilbake, men Eva vakler. I tiden sammen med Anton har hun skapt seg et navn som forfatter og er ikke beredt til å ofre denne posisjonen. Til slutt ofrer hun likevel sitt forfatterskap: Hun vil bli en god hustru for Harald og en god mor for hans barn. Anton blir gjenforent med sin tidligere hustru Ragna.
Grønn sandjeger

Utbredelse

Grønn sandjeger finnes i Europa, østover i Asia, til Stillehavet. Den er vanlig i det meste av Norge, bortsett fra lengst nord.

Utseende

Grønn sandjeger er opptil 15 millimeter lang.  Den har en frisk grønn farge med noen små hvite, litt blekt gule, runde flekker på dekkvingene.  Undersiden er rødlig, bronsefarget. Både munnskjoldet (clypus) og de kraftige kjevene er blekgule og lyse.

Levevis

Grønn sandjeger finnes i tilknytning til skog og foretrekker åpne solrike tørre lokaliteter, og finnes gjerne langs skogsbilveier, i veiskråninger og lignende. De voksne billene kan sees tidlig på våren og et stykke ut på sommeren. De lange beina gjør at de kan løpe ganske fort, men de er raske flygere og ofte foretrekker de å fly. Både de voksne og larvene lever som rovdyr. Larvene lever nedgravd i sanden slik at bare hodet stikker opp. Der venter de på at et byttedyr skal spasere rett i gapet på dem.
De tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Engenes

Engenes er en bygd i Ibestad kommune, med ca. 50 innbyggere.
Engenes har lang historie med fiskeri og ble etablert som statlig fiskerihavn i 1930-årene. Engenes er i dag havn for både små og større fiskefartøy, blant annet kystnot og trål.
Engenes har egen kirke som heter Andørja kirke, bygd i 1914.
I nyere tid er Engenes kjent for oppdrett av laks som matfisk. Selskapet Kleiva Fiskefarm har siden 1986 drevet oppdrettsvirksomhet, og er ansvarlige for mange arbeidsplasser i kommunen.
Som følge av sjømatnæringens tilhørighet er et også oppstått en næring for servicebåter og brønnbåter.
Engenes har i nabobygden Åndervåg egen montessoriskole som er en barne- og ungdomsskole. I tillegg finnes det også egen butik.k
Det årlige arrangementet Tour De Andørja arrangeres årlig den andre helgen i juli på Engenes. Det er en sportslig begivenhet der mange møtes til en helg med kombinert terrengløp, sykkel og fjelltur/-løp (kalles Tripple Challenge).
This Love Is Here to Stay

«This Love Is Here to Stay» er ei låt fra Thomas Dybdahls album What's Left Is Forever fra 2013.
Musikkstilen beskrives som soul.
Torghatten Nord

Historie

Selskapet ble etablert 13. oktober 2008 som et heleid datterselskap til Torghatten ASA, og ble opprettet i forbindelse med kjøpet av ferge- og hurtigbåtdivisjonen i Hurtigruten ASA. Overtakelsen skjedde formelt 5. januar 2009. Transaksjonen omfattet 45 fartøyer og overtakelse av leiekontrakter for ytterligere 3 fartøyer, mens 5 hurtigbåter på kontrakt med Troms fylkeskommune ikke ble overtatt ettersom kontrakten for disse kun var på ett år uten mulighet for forlengelse. Torghatten Nord AS tok imidlertid management på disse fartøyene (MS Fjordkongen, MS Fjorddronningen, MS Fjordronningen2, MS Vågsfjord, MS Fjordprinsessen) i 2009. 
Torghatten Nord AS inngikk løpet av 2009 flere kontrakter med Troms fylkeskommune og Møre og Romsdal fylkeskommune, og kjøpte i den forbindelse ytterligere to hurtigbåter av Hurtigruten ASA (MS Fjordprinsessen og MS Vågsfjord) og har 4 fartøyer under bygging.
Fra 2019 betjener Torghatten Nord ferjesambandet Halhjem–Sandvikvåg. Torghatten Nord skulle betjene strekningen med fem nybygde ferjer. Fordi disse har blitt forsinket fra rederiet, har selskapet leid inn MF «Bastø II» og MF «Bastø III» fra søsterselskapet Bastø Fosen, og MF «Fanafjord» og MF «Bergensfjord» fra Fjord 1.
Enaretta

Utseende

Middelsstore, kraftige, mørkt brunspraglete trebukker. Antennene er kortere enn kroppen, temmelig kraftige. Pronotum er tønneformet, noe bredere enn langt, uten tenner på sidene. Dekkvingene har litt rundede sider.

Utbredelse

Slekten lever i Afrika, Jemen og Oman.
Metallichroma

Utseende

Middelsstore, avlange, metallisk fargede trebukker. Antennene er lengre enn kroppen. Pronotum er avrundet sekskantet med en butt tann på hver side. Dekkvingene er avsmalnende bakover, rundede i spissen. Beina er lange, bakbeina lite fortykkede.

Levevis

Larvene utvikler seg i ved av løvtrær.

Utbredelse

Slekten er utbredt i Sentral-Afrika.
Norges kunstnerråd

Norges Kunstnerråd ble stiftet sent i 1940, etter et initiativ av Den Norske Forfatterforening. Hensikten var å få etablert en barriere mot de tyske okkupasjonsmyndighetenes planer om å etablere et «kulturkammer». Resultatet var at Norges Kunstnerråd ble forbudt allerede i 1941. Virksomheten gikk da under jorden og virket i det skjulte. Etter at krigen var over i mai 1945, gjenopptok Rådet sin virksomhet i all offentlighet.

Etterkrigstiden

En av Kunstnerrådets første oppgaver i fredstid ble å bistå myndighetene med personvurderinger til bruk i landssvikoppgjøret, etter at medlemsorganisasjonene internt hadde foretatt slike vurderinger.
Noe av Kunstnerrådets slagkraft var et produkt av dets størrelse og representativitet: opptil 20 av landets 21 yrkeskunstnerorganisasjoner har vært medlem av Kunstnerrådet.

Ny arbeidsform fra 1986

I 1986 fikk Kunstnerrådet stoppet – gjennom lobbyvirksomhet i Stortinget ved formannen og den daglige lederen – et forslag fra Høyre om at kulturdelen av Lotto-overskuddet likevel ikke skulle gå til kultur. Rådet tok samtidig opp spørsmålet om forbedret kulturstatistikk, og grunnga dette ved å peke på kulturvirksomhet og ringvirkninger av denne som et viktig ledd i landets økonomi. Dette var argumenter som fikk gjennomslag både i Stortingets kirke- og undervisningskomité, og i Kulturdepartementet, noe som bl.a. førte til en øket forståelse og støtte fra myndighetene til rådet og de enkelte medlemsorganisasjonene.
Kunstnerrådet skiftet statsbudsjett-taktikk i 1986. I stedet for å protestere i etterkant av fremleggelsen av statsbudsjettet, begynte Rådet å reise debatt om budsjettsaker i forkant av Kulturdepartementets budsjettarbeid. Hensikten med strategiendringen var å få større gjennomslag for kultursaker. Dette ble også fra myndighetenes side oppfattet som en mere fruktbar fremgangsmåte, noe som resulterte i bedre gjennomslag for noen saker. Norges Kunstnerråd deltok dessuten i etableringen av Nordisk Kunstnerråd (1988).

Nedleggelse

I tiden etter 1986 oppnådde de enkelte medlemsorganisasjoner bedre forhold og større forståelse for sitt virke, noe som vel kan ha svekket enkeltorganisasjonenes motivasjon for å fortsette med ett felles Kunstnerråd. Etter møter med alle medlemsorganisasjonene, ble Kunstnerrådet vedtatt nedlagt. Vedtaket var ikke enstemmig. Noen av de mindre medlemsorganisasjonene så fortsatt det som viktig å ha Kunstnerrådet virksomt. Nedleggelsen skjedde 1. januar 2001.
Jan Øistein Nielsen

Barneplater

Karrieren som produsent av barneplater startet med Barnas viser, utgitt av plateselskapet Talent i 1974. 
Rolf Just Nilsen medvirket og samarbeidet fortsatte med Barnas eventyr, en bearbeiding av Asbjørnsen og Moes eventyr som førte til at Rolf Just Nilsen fik Spellemannprisen i 1983. Han etablerte Barnas Musikklubb og i årene som fulgte produserte han over 50 barneplater, 5 visebøker for barn og komponerte en rekke barnesanger, 
blant annet med Inger Hagerups tekster og to plater med Sidsel Mørcks tekster.
Zellengefängnis Lehrter Strasse

Zellengefängnis Lehrter Straße (også kalt Untersuchungshaftanstalt Lehrter Straße) var et fengsel på adressen Lehrter Straße 1–5 i den nåværende (2018) ortsteil Moabit i Bezirk Mitte in Berlin. Byggverket ble reist i 1840-årene under Friedrich Wilhelm IV som «Preußisches Mustergefängnis Moabit» og gikk den gang for et særdeles moderne fengsel, idet fangene satt på enkeltcelleri stedet for de den gang vanlige fellesceller.
Deler av fegselet ble fra 1940 benyttet både av Wehrmacht og av politiet, og etter 20. juli-attentatet i 1944 også Gestapo. 
I 1957/1958 ble Zellengefängnis Lehrter Straße revet. Den 26. oktober 2006 ble Geschichtspark Ehemaliges Zellengefängnis Moabit åpnet på stedet.
Gyldenpalm

de Gyldenpalm var en dansk og norsk adelsslekt med opprinnelig navn Hagerup. Hans Hagerup ble den 23. februar 1781, noen dager etter sin død, tatt opp i den dansk-norske adelsstanden. Dette gjorde likeledes hans barn og etterkommere adelige. Slekten døde ut med Hans Hagerup de Gyldenpalms sønnesønn, diplomat Andreas Dedekam Hagerup de Gyldenpalm (1777–1832).
Den danske adelshistorikeren Albert Fabritius anså adelskapet til Gyldenpalm (og Anker) som å være «solgt» av kongen, det vil si tildelt mot innbetaling av betydelige beløp til kongens privatkasse «partikulærkassen» .

Våpenskjold

Ved adlingen fikk slekten et skjold med gull skjoldbord og skjoldet kvadrert med hjerteskjold; 1. og 4. felt blått med en gull krone, 2. og 3. felt sølv med et rødt mantuakors, hjerteskjoldet har gull skjoldbord og er rødt med to krysslagte gull palmegrener. Hjelmen har krone og hjelmtegnet er to krysslagte gull palmegrener. Skjoldholdere er en naturfarget ulv og en naturfarget gaupe, begge tilbakeseende.
Skjoldets kors og krone er fra Hagerups slektsvåpen, mens hjerteskjoldets våpen og hjelmtegnet er et såkalt talende våpen for Gyldenpalm.
Surangamasutraen

Surangamasutraen er en Mahayana sutra og er en av hovedtekstene brukt i Ch'an-skolen i kinesisk buddhisme.
Den fullstendige Sanskrit-tittelen er Śūraṃgama-samādhi-sūtra.
Hanging Rock gasskraftverk

Hanging Rock gasskraftverk er et varmekraftverk i Ironton i Lawrence County, delstaten Ohio i det sentrale USA. Det har en installert produksjonskapasitet på 1 240 MW, fordelt på 2 blokker. Brenselkilden for anlegget er naturgass. Anlegget stod ferdig i 2003. Operatør er Dynegy.
Seoul stasjon

Tilbud

Stasjonen er endeholdeplass for Korea Train Express og ekspresstilbudet til Busan stasjon, samt lokale tilbud til Dorasan stasjon. Stasjonen trafikkeres også av et dusin tog på Honamlinja og dennes ekspressdel til Gwangju stasjon og Mokpo. Stasjonen var tidligere også hoveddestinasjonen for langdistansetog på Gyeongbulinja, Honamlinja, Jeollalinja og Janghanglinja, men tidlig i 2004 ble de fleste avgangene flyttet til Yongsan stasjon.
Seoul stasjon gir overgangsmuligheter til Seouls undergrunnsbane linje 1 og linje 4.

Historie

Stasjonen åpnet i 1900 som «Gyeongseong stasjon» og ble gitt navnet «Namdaemun stasjon» i 1905 på grunn av nærheten til Namdaemun. I 1910 ble bynavnet på dagens Seoul endret fra Hanseong til Gyeongseong («Keijo» på japansk), og stasjonen endret derfor også navn i 1915 til «Gyeongseong stasjon» in 1915.

Gamle Seoul stasjon

Den gamle Gamle Seoul stasjon (구서울역사, 舊서울驛舍), het opprinnelig Keijo (Gyeongseong) stasjon og designet av Tsukamoto Yasushi ved Tokyo Imperial University, og ble ferdigstilt i november 1925. Den røde mursteinsbygningendesignet i eklektistisk stil, består av en bysantinskaktig sentral dom, med et sentralisert og symmetrisk utseende. Stasjonen fikk nytt navn i 1947. Stasjonen ble utvidet etter Koreakrigen og en ny terminal ved siden av den gamle ble ferdigstilt i 2004, samtidig som høyhastighetstoget Korea Train Express begynte å gå.
Rahu

Innen hinduistisk tradisjon er Rahu () et avkuttet hode av en asura som svelger solen eller månen og forårsaker formørkelser. I kunsten er han avbildet som en slange uten kromm som rir en vogn trukket av åtte sorte hester. Rahu er en av navagrahaen (ni planeter) i vedisk astrologi.